BOVARY-WEB	Ara senhora Homais, l’agradauen fòrça aqueri panets pesants, retorçadi en forma de turbant que se minjauen mentre se tardaue eth quareme untadi damb boder salat; qu’ère ua suberviuença d’aliment gotic restacada ath temps des crotzades, e qu’es robusti normands d’aqueri tempsi s’avalauen ara lum des halhes auriòles, en creir veir sus era taula, entremiei des pichèrs de vin e de sausisses gigantesques, uns caps de sarrasin a mand d’èster avaladi.